
Érzelmekkel a szavazatokért - Televíziózás a meggyőzés mellékútjain

A dolgozat egy kereskedelmi csatorna tehetségkutató műsorában megjelenő vizuális manipulációs folyamatokat mutatja be. Ezek megismeréséhez az elméleti háttér pontos felvonultatása szükséges: Luhmann tömegkommunikációs elmélete, Adorno álláspontja, valamint Lazarsfeldék releváns munkássága. Mint ez adja a téma holisztikus egészét, a következő lépés a már szűkebb meggyőző kommunikáció felé Síklaki, valamint Pratkanis és Aronson megfigyeléseinek az összegyűjtése. A befogadóban zajló mechanizmusok megismeréséhez Bajomi-Lázár tanulmányát használja fel, mely átfogóan ismerteti a fogalomkör XX. századi változásait és folyamatait. Róka felvezetésével pedig mindazon elméleti hipotézis bizonyítást nyer, miszerint a meggyőzés mellékútján haladva a megfelelő filmes eszközöket felhasználva lehetséges a nézőket érzelmeiken keresztül rábírni a szavazásra.



